(5) Új vasútvonalak, valamint a vasúti közlekedés céljára szolgáló magasépítmények (víztornyok, váltóállítótornyok stb.) és fontosabb biztosítóberendezések (jelzők, központi állítókészülékek és vezetékeik stb.) létesítéséhez, úgyszintén a meglevők lényeges átalakításához a honvédelmi miniszter hozzájárulása is szükséges; a honvédelmi miniszter az engedélyt a honvédelem érdekében meghatározott feltételekhez kötheti. A részletes szabályokat a honvédelmi miniszter a kereskedelem- és közlekedésügyi miniszterrel egyetértve rendeletben állapítja meg.